Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Jätkan endiselt seeriaga "Jumal soovib, et oleksid terve",
mille raames olen katnud rohkesti materjali.
Samas pakun sulle täna viimast korda kolmandat osa
4-osalisest seeriast "Jumal soovib, et oleksid terve"
ja selle nimi on: "Miks kõik ei saa terveks?"
Olen viimased saated just sel teemal õpetanud
ja katnud palju erinevaid aspekte.
Saad tellida need materjalid endale ekraanil nähtava kodulehe kaudu.
Tänasega võtan selle kolmanda osa õpetuse kokku,
võimaldades sul ka tellida endale "Miks kõik ei saa terveks?" materjalid.
Olen katnud selle raames rohkelt materjali
ja rõhutanud sulle, kui oluline oleks, et telliksid endale need materjalid,
sest materjalides on palju rohkem infot kui see, mida saates jagada jõuan.
Jagades sinuga asju, mida Jumal on mulle rääkinud,
siis selle taustal on tegu 40 aastase pikkuse ajaga,
mil olen otsinud Jumala palet, palvetanud ja rakendanud neid asju.
See on sama kui jäämäega, millest sina näed vaid tippu,
samas kui pinna all on nii palju enamat.
Palju rohkem õppimist-uurimist ja mõttetööd,
kui see, mida üks pooletunnine saade jõuab sulle edastada.
Nii ongi oluline võtta need tõed ja mõtiskleda nende üle,
lastes neil sööbida oma südamesse.
Näen täna paremaid tulemusi kui varem,
kuid seda seetõttu,
et olen mõtisklenud nende asjade üle 42 aastat.
Nii muutub see kõik üha tugevamaks ja juurdunumaks.
Otsekui puu, mis ajab oma juuri,
ajades neid üha sügavamale ja muutudes üha tugevamaks.
See ei sünni aga vaid ühe saate vaatamise jooksul.
Jah, Jumal võib siiski teha palju ja puudutada su elu,
kuid kui tahad sellest täiel määral osa saada,
pead nende asjade üle ka mõtisklema.
Ühtlasi oleks ütlemata hea jagada neid asju teiste inimestegagi.
Meil on inimesi, kes jagavad me tervenemistunnistuste DVD'sid
oma piiblitundides ja pühapäevakoolides,
arutledes koos nende üle.
See on imeline viis, kuidas jagada inimestele sellest,
et Jumal soovib, et nad oleks terved.
Nii ma siis püüangi paljundada selle õpetuse mõju.
Paljud teist on vaadanud ära kogu selle seeria,
saades õnnistatud.
Kuid samas vajaks teiegi nende materjalide üle vaatamist,
mistõttu tellige need endale ja jagage kellegi teisegagi.
Eriti just neid tervenemistunnistusi.
On inimesi, kes ei kuulaks kunagi mu õpetust,
aga kes kuulaks mõne inimese tunnistust.
Nii et jaga neid materjale,
et võiksime üheskoos näha,
kuidas inimesed saavad osa Jumala headusest
ja tervendavast väest, mis teeb neid vabaks.
Jagasin eelmine kord kolmest erinevast allikast,
kust haigus tuleb.
Üks neist on see, kui teed pattu.
Jeesus ütles Johannese 5:14:
"Ära tee enam pattu, et sinuga ei juhtuks midagi halvemat!”
Teiseks võib olla tegu pesuehtsa deemonliku rünnakuga.
Jeesus ütles Luuka 13:16:
"Kas siis teda...keda saatan, ennäe, juba 18 aastat on hoidnud ahelais,
ei oleks tohtinud sellest köidikust lahti päästa hingamispäeval?”
Apostlite teod 10:38 on öeldud,
et Jeesus "käis mööda maad head tehes
ja parandades kõiki kuradi poolt rõhutuid..."
Mitte Jumala poolt rõhutuid, aga saatana poolt rõhutuid.
Nii on osa haigusi tingitud deemonlikust mõjust.
Kui püüad ravida seda vaid tablettide või operatsiooni abil,
ei suuda sa sellega saatana mõjust lahti saada.
Jah, võid ehk leevendada sümptomeid,
kuid haigus avaldub siis mõnel muul moel.
Osa inimesi aga ei mõista, et seal taga on deemonlikud jõud.
Mul on siin ühed mu märkmed,
kus on kirjas, et Piiblis on märgitud 10 erinevat korda,
kus Jeesus ajas inimestest deemoneid välja.
Inimesed arvavad vahel,
et haiguse näol on tegu ainuüksi millegi füüsilisega
ega mõista, et see võib olla ka vaimne asi.
Ma ei väidagi, et see on igakord nii,
aga on asju, mis on oma algelt vaimsed ja mitte füüsilised.
Nii näiteks põhjustavad deemonid tumm olemist.
Näeme seda Matteuse 9:32-33 ja Luuka 11:14,
kus Jeesus ajast inimesest tummuse vaimu välja
ja inimene sai hoobilt rääkijaks.
Pimedus ja kurtus - Matteuse 12:22.
Seal oli tegu deemonliku vaimuga, kelle Jeesus välja ajas.
Olen kindel, et meid vaatab täna osa inimesi
või kui sa oled pime, siis sa ei vaata, vaid kuulad.
Kuid sa lähened haigustele vaid loomulikust vaatenurgast.
Jah, miski võib torgata sulle silma ja sa jääd sellest pimedaks.
Sel juhul pole selles midagi deemonlikku.
Usun, et olemas igati loomulikke põhjusi millelegi.
Kuid kui usud Piiblisse, siis siin on öeldud,
et kuri vaim põhjustas inimese kurtust ja tumm olemist.
Niipea aga, kui Jeesus selle kurja vaimu välja ajas,
oli inimene jälle võimeline kuulma ja rääkima.
Hullusehood, enesetapu katsed,
suust vahu välja ajamine ja hammaste krigistamine
ning kisendamine põhjustavad ka haigusi.
Matteuse 7:14-21 räägib mehest,
kes tõi oma sellise poja Jeesuse juurde.
Sama lugu kajastub ka Markuse 9:14-29 ja Luuka 9:38-42.
Ka nö küürakil olek ehk inimlikus mõttes kõver selgroog.
Luuka 13:11-13 räägib sellest.
Tegu oli deemonliku looga, kus deemonid tuli välja ajada.
Lisaks mitmed muud haigused nagu on öeldud Matteuse 4:24
või Apostlite teod 10:38.
Kõik need lood olid põhjustatud deemonite poolt.
Niisiis on Uues Testamendis 10 erinevat juhtumit,
kus Jeesus ajas tervist mõjutanud deemonid välja.
Nii et põhjuseid on palju.
Meil on vahel mõni vaimne probleem, mida püüame füüsiliselt lahendada,
kuid see pole võimalik.
Nii nagu füüsilist probleemi ei saa lahendada vaimse lahendiga,
kuna mõned asjad lihtsalt ongi füüsiliselt või loomupäraselt nii.
Samas on Jumala tahe alati tervendada.
Nii et, kui laseksid vaid Jumalal kõnetada end,
öeldes samas Talle: "Isa, ma tean, et see on Su tahe.
Olen juba palvetanud ja teinud kõik, mida olen osanud,
kuid ma tean, et küsimus pole Sinus, et Sina pole seda andnud,
vaid pigem minus, et ma ei oska seda vastu võtta.
Võib-olla on tegu deemonliku rünnakuga
või millegagi, mida ma veel ei tea."
Kui selliselt palud ja lased Püha Vaimul juhtida end,
siis Ta ka näitab sulle, mis on takistuseks.
Tahan näitena jagada sinuga veel üht tunnistust.
Ühe mu töötaja - Damon Peterson'i väikesel pojal Jasonil
oli kohutav nahahaigus.
Ta tõi Jasoni meie juurde eestpalvele ja ma palvetasin ta eest.
Nägin Jasonit juba väiksena, kui tal oli see nahahaigus
ja see oli kohutav!
Näed peagi sellest ka pilte.
Damon palvetas selle eest, aga miski ei tundunud muutuvat.
Kuniks ta palus taaskord ühel päeval, mil vaatas oma lapsi mängimas,
paludes Jumalalt tarkust.
Ta vist palus lausa keeltes, paludes Jumalalt tõlget.
Ja Jumal kõnetas teda,
öeldes, et probleem pole mitte nahas või muus asjas,
vaid poisi südames.
Jah, meil pole ühtki arsti kinnitust sellele,
kuid sa näed peagi tulemusi,
sest juba järgmine päev hakkas kõik muutuma
ja Jason on tänaseks täiesti terve.
Seda tänu sellele, et leiti põhjus, mis oli hoopis midagi muud, kui arvati.
Me arvasime, et tegu on nahaga - mingi viiruse või muu sellisega.
Samas kui tegelik probleem peitus südame vereringes.
Jumal andis sellest teada, nad palvetasid ja oligi kombes!
Nii et vaata Jason Petersoni ja tema tervenemise lugu
ning ma kohtun sinuga veel saate lõpus.
Tervenemisteekond on usuteekond, mille me kõik peame läbima,
et saada osa tervenemisest,
mille Jumal on meile kinkinud Jeesuses Kristuses.
Damon ja Renee Peterson käisid seda teed enam kui aasta,
kui nende poeg kannatas harukordse nahahaiguse käes.
Ta oli 3-kuune, kui tal tekkis selline beebide lööve.
Üsna tavapärane nähtus laste puhul.
Kuid samas see ei kadunud ära
ja muutus hoopis hullemaks.
Mõtlesime, miks siis nii?
Me ei saanud aru.
Meil polnud eraldi tervisekindlustust
ja Haigekassa kattis vaid selle, mis arstidel olime juba käinud.
Lööve ei kadunud ära ja me läksime tagasi perearstile.
Ta ütles, et tegu on ekseemiga -
tõeliselt kuiva naha haigusega,
mis sügeleb ja paneb sügama, tekitades seeläbi põletikku.
Kasutasime erinevaid retseptiravimeid, määrdeid ja õlisid.
Kõik muudkui küsisid, mis tal viga on? Sai ta põletada kuskil või kuidas?
Ütlesime siis, et tegu on ekseemiga.
Kus iganes me ka polnud -
inimesed astusid ligi ja küsisid, mis ta näol viga on?
Isegi väikesed lapsed küsisid: "Mis selle väikese poisi näol viga on?"
Keegi ütles lausa: "Peate oma poja päikesest eemal hoidma,
sest tal on väga tugev päikesepõletus."
Ütlesime, et see pole päikesepõletus ja oleme olnud seal vaid 10 minutit.
Igakord, kui keegi midagi ütles, oli meil tunne,
et peame koguaeg selgitama ja end kaitsma,
sest me ei tahtnud näida halbade vanematena.
Me ei tahtnud ka, et nad peaks me last koletiseks,
sest ta polnud seda.
Selle ekseemi taga oli ju väike, armas poiss.
Mõeldes ka kõigile soovitustele, mida meile pidevalt jagati,
sai sellest lõpuks kõrini
ja ma tundsin, et ma ei taha sellest rääkida.
Mul oli kõrini kõigist neist "Tee nii või tee naa!" soovitustest,
sest need ei toiminud nagunii.
Igatsesime tõesti üleloomuliku tervenemise järele,
sest arst ütles, et tal saab see olema puberteedieani välja.
Me aga ei tahtnud, et ta kannataks selle all kuni teismeeani.
Meil oli kuid oma kindel režiim.
Igal õhtul palvetasime ta üle,
õlitasime teda, mässisime kile sisse ja panime pidžaama selga.
Ta vihkas seda ja karjus kui ratta peal.
See sügeles nii tugevalt, et ta oli valmis kratsima mida iganes.
Ja siis see sügelemine.
Pidime pidevalt ta küüsi lõikama,
kuniks tal sisuliselt polnudki enam küüsi alles.
Oli kordi, kus ta sügas oma nägu lihtsalt vaiba peal näoli olles.
Seda kuni veritsemiseni välja,
mispeale pidime kasutama vaibapuhastit,
et saada vaip verest puhtaks.
Pannes teda lõunauinakuks voodisse
nuttis ta nagu kõik teisedki lapsed, kes ei taha lõunaund magada.
Mu taktika oli lasta tal nutta, kuniks ta magama jääb.
Nii ma siis tegin.
Minnes teda peale vaikseks jäämist vaatama,
leidsin ta magamas vereloigus.
Ta oli nii kõvasti oma nägu kratsinud, et see hakkas veritsema.
Püüdisme teha kõik, mida oskasime, et tuua esile ta tervenemine.
Kasutasime selleks erinevaid A. Wommacki materjale,
et neist õppida.
Samas mõtlesime, et see pole aus, et Jason peab samal ajal kannatama,
kui meie alles õpime seda kõike.
"Äkki me ei usu piisavalt? Äkki meil pole piisavalt usku?
Mis meil viga on, et see ei toimi?"
Arutasime seda Damoniga õhtul magama heites,
mõeldes, miks see küll ei toimi?
Teadsime, et vaimses sfääris on ta juba terve,
kuid ei teadnud, miks see siis ei avaldu füüsilises sfääris?
Kuulasime Andrew salvestisi: "Sul on see juba olemas",
"Jumal soovib, et oleksid terve",
"Uskliku meelevald" ja paljud muud.
Tegime kõike, mida oskasime,
püüdes samas hoida neid asju tasakaalus,
et me ei taandaks kõike vaid tegutsemisele,
mõeldes: "Jumal, oleme teinud seda, seda ja seda.
Miks ta siis ikka veel terve pole?"
See olnuks kui Jumala süüdistamine ja see poleks olnud õige.
Samas pidime püsima kindlate ja tugevatena
ja selles oli palju abi hingamispäeva õpetusest,
mida Andrew meile rõhutas.
Jagasin Andrew'ga kõike, mida tegime ja küsisin, mida me valesti teeme,
sest midagi me ju pidime valesti tegema.
Andrew soovitas mitte mõelda sellele, mida me valesti teeme,
vaid lihtsalt lootma Jumalale ja hingama Temas.
Seda me siis ka püüdsime teha.
Jasoni sündimisest alates olid ta käed ja jalad koguaeg külmad
ja ka sinised.
Küsisime arstidelt, on see sinisus ikka normaalne
ja nad vastasid, et osa lapsi ongi sellised.
See nähtus ei kadunud kuhugi -
ta käed olid endiselt külmad ja vägagi sinised.
Või sellised lillakad.
Saades juba nii vanaks, et ta hakkas roomama ja trikitama,
pani ta oma käed emme selja peale või jalgade ümber,
pannes emme sellega hüppama ja kiljatama,
sest ta käed ja ka jalad olid nii külmad.
Nii oli ta puudutus koheselt tuntav.
Istusin õues ja vaatasin, kuidas poisid ratastega sõitsid.
Samal ajal palvetasin keeltes,
sest ei osanud enam midagi muud teha.
Olin omadega õhtal
ja palusin Jasoni pärast lihtsalt keeltes.
Ja siis korraga tundsin, et peaksin paluma ta südame pärast.
Tegin seda koheselt,
käskides ta südamel olla selline, milline Jumal tahab, et see oleks
ja milliseks see oli loodud.
Rohkem ei osanud ma midagi mõelda.
Lihtsalt kuulutasin selle välja ja nii oligi.
Kui Jumal käskis Damonil palvetada Jasoni südame eest,
siis see oligi see puuduolev osa.
Meil polnud aimugi, et tal võiks südamega probleeme olla.
Täna tundub see loogiline,
sest ta käed-jalad olid pidevalt külmad.
Kuid ükski arst ei osanud seda näha.
Järgmine päev töölt tulles
läksin kööki õhtust sööma.
Jason istus juba oma söögitoolis ja tal polnud sokke jalas.
Haarasin ta jalgadest tervituseks kinni, et nendega pisut mängida
ja need olid täiega soojad.
Küsisin Reneelt,
kas Jason kandis päev läbi sokke ja võttis need alles siis jalast ära?
Ütlesin, et ta pole päev otsa sokke kandnud.
Ütlesin: "Katsu ta jalgu. Need on täiega soojad."
Mõtlesin, et see on küll ebatavaline.
Siis haarasin ta kätest kinni ja need olid ka täiega soojad.
Renee katsus neid samuti ja oli hämmingus, kui soojad need olid
Peale seda aga hakkasime nägema ka naha paranemist
ja nädala pärast oli kogu ekseem täielikult kadunud.
Ta oli kui uhiuus poiss.
Nägime teda esimest korda peale 3-kuuseks saamist
selge ja puhta nahaga.
Kõik laigud ja täpid ta ihul hakkasid kaduma.
Meil oli tunne, otsekui oleksime endale uue lapse saanud.
See oli hämmastav!
Ta oli nii rõõmus.
Mul pole aimugi, mida meditsiin selle kohta ütleks,
aga mul on tunne, et ta südamega oli midagi viga,
mis ei lasknud saadud ravil õigesti mõjuda.
Või polnud ta vereringe selline nagu pidanuks.
Silmaga nägime vaid nahainfektsiooni,
mis sügeles ja veritses, muutudes põletikuliseks.
Nii et kõik nägid vaid seda põletikku.
Põhjus aga, miks ta käed ja jalad olid külmad,
oli mittekorrektses vereringes.
Kui siis Jumal aga käskis mul palvetada ta südame eest
ja Jumal tervendas ta südame,
läks ka vereringe korda.
See oli see puuduv osa.
Oli vaid vaja paluda õige asja ja õige piirkonna pärast.
Loodetavasti on Jasoni ime ja Petersonide tervenemisteekond
olnud sulle julgustuseks.
Nüüd aga on taas Andrew teie ees.
Tänu Jumalale!
Kas pole mitte võrratu?
Suhtlen Damoniga sagedasti
ja ta on nii tänulik Jumalale selle kõige eest.
Damon ja Renee olid veendunud, et Jumala tahe on tervendada Jasonit.
Mõtle sellele kasvõi nii.
Milline vanem sooviks oma lapsele sellist nahaprobleemi, veritsemist,
sügelemist, valu ja kõike muud, millest Jason läbi läks.
Kui mõni vanem sooviks midagi sellist oma lapsele,
annaksid sa ta lapse kuritarvitamise eest üles.
Ükski vanem ei soovi midagi sellist.
Nii ei rõõmusta ka me taevane Isa selliste asjade üle.
Nõnda nagu Damon polnud rahul selle haigusega,
mis ta poega ründas,
siis võin garanteerida sulle,
et Jumal soovib sulle veelgi enam tervist.
Damon ning Renee teadsid seda.
Nii ei andnud nad alla, vaid nad palvetasid, uskusid
ja tegid kõike, mida oskasid.
Ma palusin ka koos nendega, kuid me ei näinud mingit paranemist.
Isegi, et panime kõik oma usu mängu.
Me ei mõistagi kogu seda lugu lõpuni,
aga vaadates oma lapsi mängimas, Jumal kõnetas Damonit
ja käskis tal palvetada Jasoni südame pärast.
Seda olnuks nii lihtne maha magada,
kuid tänu Jumalale, et Damon kuulas ja tundis ära,
et Jumal soovib ta pojale tervist.
Ta oli piisavalt tark, et panna tähele Püha Vaimu juhtimist.
Nii et kui ta siis palvetas oma poja üle,
võis ju minna veel päev, enne, kui nad tajusid,
et nende poja käed-jalad pole enam külmad.
Ja siis läks veel nädal, kuniks kogu Jasoni lööve oli kadunud.
Kuid kõik, mida tarvis läks,
oli vaid väike pööre nende usus ja suunas.
Olen kindel, et meid vaatab täna inimesi,
kes usuvad Jumala tahtesse, et nad oleksid terved.
Teed kõike, mida vähegi oskad ja tead,
aga võib-olla on midagi, mida sa ei oska teha,
mistõttu pead jätkama otsimist ja õppimist.
Kuid osad teist on teinud kõik, mida olete osanud
ja võib-olla vajate seetõttu üht väikest tõuget või sikutust.
Palu siis, et Jumal kõnetaks sind
ja annaks sulle teada, mida peaksid tegema.
Nii nagu Jasoni puhul, kellel oli nahalööve,
aga kus Jumal käskis hoopis paluda ta südame pärast
ja kuulutada tervenemist ta südamele.
Loomupäraselt ei tuleks selle pealegi,
kuid just seetõttu ongi meile Püha Vaim antud.
Usun, et sageli, kui inimesed tegelevad tervenemise teemaga,
haaravad nad kinni, millest iganes.
Nad kuulavad kõigi nõuandeid ning proovivad üht ja teist.
Ja kui tegu on vaimsete asjadega, siis nad üritavad jälle igasugu asju,
tehes vaid seda, mida keegi kuskil ütleb.
Kuid me unustame sageli ära,
et Jumal on andnud meile Püha Vaimu,
kelle ülesanne on juhtida meid kõige tõe sisse
ja õpetada meile kõike,
tuletades meile ka meelde kõike, mida Jeesus meile rääkis.
Nii et, kui ammutaksid Pühast Vaimust ja paluksid Tal end aidata,
küsides: "Issand, mida ma tegema peaksin?
Näita mulle!"
Kui oled Püha Vaimuga ristitud ja oskad rääkida keeltes,
siis Piibli sõnul tood sa selle läbi tänu Jumalale,
aga samas räägid ka välja Jumala varjatud tarkust.
Sul on Kristuse meel nagu 1. Korintlastele 2:16 ütleb.
Nii et, kui palvetad keeltes,
siis sinu vaim, milles asub Kristuse meel,
teab kõiki asju nagu on öeldud 1. Johannese 2:20.
Nii pead vaid paluma,
et Jumal annaks tõlgenduse su keeltes palutule.
Oota keeltes palvetades, et Jumal hakkaks sind juhtima.
Nii nagu Damon seda tegi.
Palvetades oma poja eest, sai ta korraga südamesse ühe mõtte.
See polnud mingi juhus,
vaid ta palvetas ja Püha Vaim andis talle juhised.
Kui oled uuestisündinud kristlane, on sul ka ligipääs Pühale Vaimule.
Kui sa pole mingil põhjusel Püha Vaimuga ristitud,
mis on hoopis teine asi, kui uuestisünd.
Nende kahe sündmuse vahel ei pea olema kuid või aastaid,
kuid samas on siiski tegu kahe eraldi kogemusega.
Jeesuse jüngrid kogesid uuestisündi,
kuid siis käskis Ta neil oodata, kuniks nad saavad väe taevast.
Nii et tegu on kahe eraldi kogemusega.
Kui aga inimesed saavad ristitud Püha Vaimuga,
siis nad saavad ka võime rääkida võõrastes keeltes.
Mul pole täna aega, et hakata seda teemat kaitsma,
aga ma ise olen saanud need keeled ja ka räägin neis.
Damon Peterson, keda ennist me videos nägite,
rääkis keeltes, tänu millele ta sai Pühalt Vaimult juhiseid.
Kui sa võitled mõne haigusega või tegelikult ükskõik, millega
ja tead, et Jumala sooviks on, et sul läheks hästi;
oled teinud kõik endast sõltuva ega tea enam, kuhu pöörduda,
siis selle asemel, et toetuda omaenda mõistusele,
võta vastu Püha Vaimu ristimine.
Hakka rääkima keeltes ja Püha Vaim saab kõnetama sind,
andes sulle loovaid ideid ja näidates sulle, mida tegema pead.
Nii paljud kristlased tuginevad vaid omaenda mõistusele,
püüdes kõigest mõistuse tasandil sotti saada.
Samas kui meile on antud Püha Vaim,
et jagada meile üleloomulikke juhiseid.
Nii tahan julgustada sind,
et kui sa pole veel Püha Vaimuga ristitud,
siis telli endale need materjalid, mida sulle pakume.
Kuid samas saad ka paluda meilt, et keegi palvetaks su eest
ja aitaks sul saada ristitud Püha Vaimuga.
Me meeskonnas on ühed võitumad inimesed üldse,
kes armastavad Jumalat ja on ise Püha Vaimuga ristitud.
Igaüks neist räägib keeltes ja saab sind aidata.
Nii et saad tellida endale me materjale
kui paluda ka eestpalvet, et saada ristitud Püha Vaimuga.
Saad endale seeläbi Juhendaja,
kes ütleb täpselt, mida teha, et näha võitu oma olukorras.
Näed me kontaktandmeid ekraanil, nii et võta meiega ühendust juba täna.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Rohkem infot Andrew teenistuste kohta
on leitav ekraanil nähtava kodulehe kaudu.
Sain enam kui 20 aastat tagasi multiplex sclerosise diagnoosi.
Mul tekkisid peale igat söögikorda tohutud kõhuvalud.
Arst ütles, et loote põsesarnasid ja ninaluud pole üldse olemaski.
Mõlema käe väikestel sõrmedel puudus aga kolmas lüli.
Otsustasin joosta Jumala eest ära
ega lasta mitte kunagi ega kellelgi omada nii palju võimu mu elu üle,
et teha mulle haiget.
Paljud ta ihuliikmed - sh puus, olid puruks.
Medõde ütles mu naisele,
et isegi nooremad inimesed surevad sellises olukorras.
Sa ei pea motiveerima Jumalat tervendama sind,
sest Tema tahe sind tervendada on suurem,
kui sinu tahe terveks saada.
"Jumal soovib, et oleksid terve" jätkub järgmisel korral.
Muuda oma elu
Muuda maailma
Andrew Wommacki teenistus
Tõlge: Anne-Ly Raukas